Γενετική σύσταση δύο ειδών ελληνικής πέρδικας
Creators: name: Βερβέρης, Αντώνης Παναγιώτη
Publisher: name: Aristotle University of Thessaloniki
Year: 2006
Subjects: Ορεινή πέρδικα
Μικροδορυφορικοί δείκτες
Νησιωτική πέρδικα
Γενετική σύσταση
Εμπλουτισμοί
Υβριδισμοί
Rock partridge
Chukar partridge
Microsatellite DNA
Genetic structure
Restocking
Hybridizations

description: Το γένος Alectoris στην Ελλάδα είναι ευρέως διαδεδομένο σε δύο είδη: α) την ορεινή πέρδικα A. graeca, η οποία συναντιέται κυρίως στην Ηπειρωτική Ελλάδα και β) τη νησιωτική πέρδικα A. chukar, η οποία εξαπλώνεται κυρίως στα νησιά του Αιγαίου. Τα τελευταία χρόνια παρουσιάζεται μια μείωση στους πληθυσμούς των δύο ειδών λόγω της υπερθήρευσης και της αλλοίωσης των ενδιαιτημάτων τους. Έτσι κρίθηκε απαραίτητη η μελέτη της γενετικής τους σύστασης. Η μελέτη έγινε με την υποστήριξη και την κάλυψη μέρους της χρηματοδότησης από την Δ' ΚΟΣΕ (Δ' Κυνηγετική Ομοσπονδία Στερεάς Ελλάδας).Στην παρούσα εργασία προσδιορίστηκε η γενετική ποικιλότητα και ο βαθμός γενετικής διαφοροποίησης των πληθυσμών των δυο ειδών με τη βοήθεια μικροδορυφορικών δεικτών. Συνολικά ελέγχθηκαν 305 δείγματα από 33 περιοχές της Ελλάδας καθώς επίσης και από την Κύπρο, την Ισπανία, τη Σερβία και τα Σκόπια, Ενισχύθηκαν 5 μικροδορυφορικοί τόποι (Aru1.23, MCW121, MCW146, MCW199, MCW215) οι οποίοι παρουσίασαν πολυμορφισμό, ενώ προστέθηκαν και αποτελέσματα από παλιότερες αναλύσεις.Βρέθηκαν κατάλληλοι μικροδορυφορικοί δείκτες για τη διάκριση και ταυτοποίηση των δύο ειδών. Εντοπίστηκαν 37 άτομα από τα δύο είδη, που αντιστοιχεί στο ποσοστό ελληνικών ατόμων του 12,98%, τα οποία χαρακτηρίστηκαν ως πιθανά υβρίδια μεταξύ των δύο ειδών. Οι υβριδισμοί αυτοί οφείλονται πιθανότατα σε παλαιότερες απελευθερώσεις και ενδέχεται να μολύνουν το γονιδιακό απόθεμα των φυσικών πληθυσμών της πέρδικας. Στο είδος A. chukar βρέθηκε να υπάρχει γενετική διαφοροποίηση μεταξύ των επί μέρους γεωγραφικών πληθυσμών του. Αυτά τα δεδομένα αποτελούν σημαντική βοήθεια για την εισήγηση μέτρων διαχείρισης για την αναβάθμιση των πληθυσμών της ορεινής και της νησιωτικής πέρδικας στην Ελλάδα.
description: Two Alectoris species are found in Greece: a) Alectoris graeca (distributed widely in continental Greece) and, b) Alectoris chukar (found mostly in Greek islands). In the last years their populations are declining due to overhunting and habitat change, so the study of the genetic structure of greek partridges was necessary. The project was supported and financially aided, by D' KOSE (D' Hunting Organisation of Greece).In the present work the evaluation of the genetic variability and differentiation of natural populations of both species was conducted. 305 Samples of both species were collected from numerous sites around continental Greece, Greek islands and Cyprus. Five different microsatellite loci (Aru1.23, MCW121, MCW146, MCW199, MCW215) were amplified successfully, and all of them were polymorphic. Results from previous works were also used.From the analysis resulted that some of the loci can be utilized for the discrimination and identification of two species of partridge. 37 individuals (12,98% of the Greek samples) were characterized as possible hybrids. These hybridizations were results of previous releases of partridges that can possibly pollute the gene pool of wild partridge populations. In A. chukar, it was shown that significant genetic differentiation exists between its geographic sub-populations. These findings shall help the establishment of a management plan for the two Alectoris species.